ועדת הכספים, כנסת 20, פרוטוקול מספר 855, 2017-11-14 13:00

משה גפני: שלום לכולם.

משה גפני: אני פותח את ישיבת ועדת הכספים.

משה גפני: על סדר-היום: דיווח ועדכון מאת בר הכנסת יעקב ליצמן, שר הבריאות, בעניין מימון תרופה למחלקת SMA.

משה גפני: אני מחדש את ישיבת הוועדה.

משה גפני: אני שמח ומודה לרב יעקב ליצמן שהגיע לכאן.

משה גפני: דנו איתו בשבוע שעבר לגבי חולי ה-SMA.

משה גפני: kשר ליצמן יש בשורה בעניין.

משה גפני: אני שמח ואני קורא לכל השרים לנהוג כמוהו.

משה גפני: כאשר יש דיון על הדבר הזה, לא ללכת למסיבת עיתונאים אלא לבוא לוועדה הרלוונטית שעוסקת בעניין הזה, גם אם יש בעיות וגם אם הנושא לא הסתיים.

משה גפני: זה נכון יותר.

משה גפני: אם מישהו הולך למסיבת עיתונאים ושם הוא מודיע את ההודעות, המשמעות היא, שהוא לא מתכוון ברצינות, הוא רוצה שתהיה כותרת וזהו.

משה גפני: לבוא לוועדה הרלוונטית שעוסקת בעניין הזה, אני משבח את זה.

משה גפני: מייד כשהוא הודיע על זה, ביקשתי לשים את זה היום בסדר-היום למרות שיש לנו נושאים אחרים.

משה גפני: אני מודה לך השר ליצמן, הבמה לרשותך.

יעקב ליצמן: תודה רבה אדוני היושב ראש.

יעקב ליצמן: הבטחתי בישיבה האחרונה שאני אבוא לעדכן.

יעקב ליצמן: אמנם זה עדכון ביניים אבל זה משמעותי ביותר.

יעקב ליצמן: יש כאן שתי דילמות והיינו צריכים ללכת בין שתי הדילמות.

יעקב ליצמן: מצד אחד, מדובר על ילדים שכל יום יש הידרדרות.

יעקב ליצמן: יש מקרים שהמצב מידרדר כל יום והשם ישמור מה שהיה לפני שבועיים.

יעקב ליצמן: יש סוג מסוים שהוא מידרדר ואחרי חודשיים השם ישמור.

יעקב ליצמן: מצד שני, לבוא עם סכום כזה – יש ועדת סל ואני מקפיד ממש בחומרה יתרה לא להתערב בוועדת סל.

יעקב ליצמן: על אף שאין חוק כזה, אני לא חושב שזה יאה ששר ידי לשר.

יעקב ליצמן: למרות שזה מינוי שלי, אני לא מתערב.

יעקב ליצמן: מעולם לא אמרתי להם מה לעשות.

יעקב ליצמן: עשינו גם בדיקה מה קורה בבריטניה ובצרפת.

יעקב ליצמן: שם יש אותה דילמה כמו שיש לנו כאן.

יעקב ליצמן: לכן החלטנו בדיוק מה שהם החליטו שם ואצלנו זה טיפה יותר קל מאשר שם.

יעקב ליצמן: גם בלונדון יש ועדת סל כמו כאן וגם בצרפת יש כזאת.

יעקב ליצמן: החלטנו כך: במקרים הקשים של -SMA1, שאלה המקרים הקשים, נתתי הוראה לתת להם את התרופה עכשיו באופן מיידי דרך החברה שמספקת את זה, "חברת חמלה".

יעקב ליצמן: עשינו בדיקה וכל מי שהוא מהסוג הזה, יקבל את זה מהיום.

יעקב ליצמן: אין הרבה כאלה, 12 או 15.

משה גפני: מתוך ה-80.

יעקב ליצמן: ועדת הסל החליטה שזה 9א, כלומר, בדירוג הכי גבוה.

יעקב ליצמן: אם לא בוער, אנחנו ניתן לוועדת הסל לסיים במשך החודש.

יעקב ליצמן: אם מישהו יצטרך את התרופה בפרק הזמן הזה, אני אחראי, אני אדאג שיקבל את זה.

יעקב ליצמן: זאת אומרת, לא יהיה מצב - - -

יואב קיש: גם לסוג 2?

יעקב ליצמן: אמרתי סוג 1, שאלה הקשים.

יעקב ליצמן: מי שיכול לחכות, אני לא רוצה לשבש את דיוני הוועדה.

משה גפני: היא מסיימת בעוד חודש.

יעקב ליצמן: אבל אם הוא יצטרך את זה, אני כאן ושיפנו אלינו למשרד הבריאות או למנכ"ל והוא יקבל את התרופה.

יעקב ליצמן: זה פחות או יותר מה שצרפת ובאנגליה ואנחנו נעשה את זה גם כאן.

קארין אלהרר: אם תהיה של הורים לילד שהמצב מידרדר - - -

יעקב ליצמן: הוא יקבל את התרופה.

יעקב ליצמן: אני צריך אישור של רופא.

יעקב ליצמן: זה לפני סיום הסל.

יעקב ליצמן: כרגע אנחנו איתרנו את הבעיות הקשות ומי שחלילה חולה בסוג 1, אנחנו ניתן להם את האישור מיידי.

יעקב ליצמן: זה דרך בית החולים כי זה אשפוז.

מיקי רוזנטל: החברה שותפה להסכם?

מיקי רוזנטל: דיברת על המחיר הגבוה - - -

יעקב ליצמן: לא, הם הורידו את המחיר.

יעקב ליצמן: היות וזה חלק מהדיון בוועדה אני לא רוצה להיכנס לזה.

יעקב ליצמן: כרגע מדובר על ה-12 שקבלו מ"חמלה".

יעקב ליצמן: זה חייב להיות בבית חולים באשפוז יום.

יעקב ליצמן: אנחנו ביררנו כבר מי הם.

יעקב ליצמן: אם יש מישהו שיוכיח שהוא חלילה וחס בצרה, הוא יקבל.

יעקב ליצמן: אני מקפיד לעשות את זה ביניים כי אני לא מתערב בסל, על אף שהסל דירג את זה למעלה ושיש סיכויים אבל אני לא רוצה לדבר על זה.

ג'מאל זחאלקה: ילד מהיישוב שלי מכפר קרע - - -

יעקב ליצמן: אולי גם הוא יקב ל.

יעקב ליצמן: למה להעלות את זה עכשיו?

יעקב ליצמן: אולי הוא בתוך ה-12?

משה גפני: זחאלקה ואחמד טיבי העלו את זה בישיבה הקודמת.

ג'מאל זחאלקה: המשפחה אספו 4 מיליון שקלים.

ג'מאל זחאלקה: נשאר סכום - - -

יעקב ליצמן: אני מבקש, תעשו לי טובה - - -

מיקי רוזנטל: אם הוא במצב שמגיע לו, הוא יקבל.

ג'מאל זחאלקה: שאלה עקרונית.

ג'מאל זחאלקה: יש הרבה משפחות שנמצאות באמצע והן אספו כסף.

ג'מאל זחאלקה: השאלה האם אפשר להשלים?

משה גפני: דיברתי על זה עם משרד האוצר.

יעקב ליצמן: רבותי, אתם מתבלבלים.

יעקב ליצמן: הוא לא מדבר על SMA.

יעקב ליצמן: הוא מדבר על משהו אחר אני לא הולך להתערב בשום תרופות אחרות.

יעקב ליצמן: אני אומר לכם - - -

אחמד טיבי: זה SMA.

יעקב ליצמן: אם זה SMA מה שאמרתי תקף.

אחמד טיבי: צריך לבדוק אם הוא 1, 2 או 3.

משה גפני: רק כדי להסיר ספק.

משה גפני: חבר הכנסת טיבי וחבר הכנסת זחאלקה מדברים עלSMA .

משה גפני: בכפר אספו את רוב הכנסת.

משה גפני: הם שאלו האם אפשר?

משה גפני: אומר השר ליצמן לעביר לו את הפרטים.

משה גפני: אם מדובר על SMA והילד נמצא, יכול להיות שהוא בתוך ה-12.

ג'מאל זחאלקה: אנחנו רוצים את ההשלמה אם הוא בקטגוריה.

יואב קיש: אני יכול להגיד לך ששמעתי את הבשורה שלך מצד אחד, עם הקלה ומצד שני, עם הרבה חשש.

יואב קיש: אני אגיד לך למה אני מתכוון.

יואב קיש: ההקלה היא, שבאמת אנחנו מטפלים ולוקחים אחריות על המקרים הדחופים הקשים ביותר.

יואב קיש: אבל צריך להבין שהתרופה הזאת נותנת מענה גם למקרים נוספים שבהם אולי לא מדובר בהצלת חיים אלא במניעת נזק של כסא גלגלי, תנועות גוף, התפתחות עתידית.

יואב קיש: זאת אומרת, לא סתם זה קיבל דרגה א9 בוועדת הסל.

יואב קיש: יש פה משמעות גם להמתנה בחודשים של החורף.

משה גפני: זה חודש.

יואב קיש: האם ניאלץ לבקש תקציב נוסף משר כחלון?

יעקב ליצמן: לא אמרתי את זה.

יואב קיש: דבר שני שגם מטריד אותי.

יואב קיש: אני אומר לך את זה כראש השדולה למחלות נדירות.

יואב קיש: בסוף, אנחנו חייבים פתרון מערכתי למחלות הנדירות.

משה גפני: זה לא הנושא עכשיו.

יואב קיש: אני אומר עוד פעם.

יואב קיש: אני מברך את ההיענות המהירה של השר.

יואב קיש: בחודשים האחרונים מצאתי אוזן קשבת במשרד הבריאות ואצל שר הבריאות וזה בא לידי ביטוי היום.

יואב קיש: בסופו של דבר צריך לזכור שיש עוד 68 ילדים חולים ב-SMA והנושא הזה חייב להיות מטופל.

משה גפני: חבר הכנסת איציק שמולי.

איציק שמולי: תודה רבה אדוני היושב ראש.

איציק שמולי: תודה לך השר על העדכון וגם על הבשורה.

איציק שמולי: אנחנו זוכרים את המקרה שהיה בשבוע שעבר עם התינוק שהגיע לאיכילוב.

איציק שמולי: זה רק ממחיש למה הבשורה שנתת פה היא בשורה חיובית וחשובה .

איציק שמולי: צריך להדגיש את מה שיואב אמר, היא חיובית וחשובה לטווח הקצר.

איציק שמולי: אתה נותן לנו שקט לשבועות קרובים שאם יקרה מקרה חרום אז הילד חס וחלילה לא ימות ויטופל.

איציק שמולי: אבל יש שני דברים שמטרידים אותנו כאן.

איציק שמולי: היה וועדת הסל, למרות הבשורה שהגיעה ממנה אתמול, תחליט שזה לא נכנס, האם הבשורה הזאת שלך נשארת בתוקף?

איציק שמולי: זאת אומרת, לא רק לשבועות הקרובים.

איציק שמולי: האם גם כשמסתכלים קדימה לשנה הקרובה, לשנתיים הקרובות, הבשורה הזאת נשארת בתוקף?

איציק שמולי: כל מי שהוא SMA מסוג 1, מבחינתנו הוא מקבל טיפול?

ג'מאל זחאלקה: צריך לדאוג שהוא יישאר שר הבריאות לשנים ארוכות.

איציק שמולי: אני בעד שהוא יישאר שר הבריאות.

איציק שמולי: אני רוצה לדבר על הפיל שבחדר, אדוני היושב ראש.

איציק שמולי: יש חשש שמלווה את המשפחות ימים ארוכים.

איציק שמולי: כשמתחילים לדבר על סוג 1, סוג 2 וסוג 3, שיהיה פה משפט שלמה.

איציק שמולי: בואו נסתכל על המסגרת הגדולה.

איציק שמולי: יש עודף של 20 מיליארד שקלים בקופה, לא בחצר של שר ליצמן.

איציק שמולי: יש עודף של 20 מיליארד שקל.

איציק שמולי: פחות מאחוז אחד מהכסף הזה יכול להציל את כל הילדים.

איציק שמולי: אם מה שייצא בסוף מכל התהליך הה שיש 80 ילדים ועושים משפט שלמה, סוג 1 כן, סוג 2 לא, זה דבר שאנחנו לא יכולים לסבול.

משה גפני: השר לא יכול להגיד לך את זה אבל אני יכול להגיד לך.

משה גפני: הערכה שלי, משיחות שהיו לי עם השר, שהבעיה הזאת הולכת להיפתר.

<קריאה: עם איזה שר?

משה גפני: עם שר הבריאות.

יואב קיש: הוא אומר שנחכה עוד קצת.

משה גפני: אם זה לא יקרה, אז השר פה ואנחנו פה.

מיקי לוי: קודם צריך לתת לו את החודש שביקש.

איילת נחמיאס ורבין: אני מברכת את השר גם על זה שבחרת לעדכן אותנו, על זה שכינסת את הוועדה במהירות.

יעקב ליצמן: אגב, המליצו לנו לעשו מסיבת עיתונאים.

איילת נחמיאס ורבין: אני בטוחה.

מיקי רוזנטל: במסיבת עיתונאים לא היתה לך כזאת תפאורה.

איילת נחמיאס ורבין: אני חושבת שהשר יודע מה הוא עושה ואני מודה לך על כך.

איילת נחמיאס ורבין: מעבר למה שאמר חבר הכנסת שמולי, שהמסירות שלו היא בלתי רגילה, אני מדברת עם חלק מההורים באופן יום יומי.

איילת נחמיאס ורבין: זה מדהים להבין מה התרופה הזאת עושה למי שמקבל אותה.

איילת נחמיאס ורבין: מוכרחים ברגע הזה המכונן, שבו אנחנו יודעים ש-12 או 15 ילדים יקבלו את התרופה.

איילת נחמיאס ורבין: לכן גם, אגב, השר, הדחיפות היא מעבר לשאלה אם חס וחלילה ילד קיבל דלקת ריאות או משהו אחר.

איילת נחמיאס ורבין: כל יום נעלם תפקוד.

איילת נחמיאס ורבין: לכן, אדוני השר, אני מבקשת ממך לשקול בכל זאת האם לא לחכות לסיום ועדת הסל?

איילת נחמיאס ורבין: אני אדבר רק על דריה, שאנחנו יודעים שהיתה שבועיים באלי"ן בשיקום בזכות זה שהיא מקבלת את טיפול החמלה.

איילת נחמיאס ורבין: זה מדהים ולכן יכול להיות בעת הזאת, לתת את הטיפול באופן מיידי.

איילת נחמיאס ורבין: אדוני השר, אנ י מקווה שלא נגיע למשפט שלמה.

יעקב ליצמן: לא יהיה, לא יהיה.

משה גפני: אחמד טיבי, בבקשה.

אחמד טיבי: תודה אדוני.

אחמד טיבי: אין ספק שיש להודות לשר על שנכנס לעובי הקורה.

אחמד טיבי: הוא מתאמץ בימים האחרונים לפתור את הבעיה.

אחמד טיבי: ההודעה הזאת לא מספיקה אבל היא בכיוון הנכון.

אחמד טיבי: אמנם היא מבדילה בין סוג 1, 2 ו-3 - - -

יעקב ליצמן: היא לא מבדילה בכלום.

יעקב ליצמן: אני אמרתי משהו ואתם לא מתרגמים את זה נכון.

משה גפני: הכוונה שגם הם יקבלו.

אחמד טיבי: לכן אמרתי שזה צעד מבורך ובכיוון הנכון.

אחמד טיבי: אבל זה מחייב פתרון כולל של הבעיה.

אחמד טיבי: צריך לתת מענה להורים, וגם לילדים החולים, שראו שבמקרים שהטיפול ניתן יש שינוי.

אחמד טיבי: גם בחיים, גם באיכות וגם בהרגשה של הילד.

אחמד טיבי: ג'מאל חברי דיבר על הילד מכפר קרע שכולנו עוקבים אחריו.

קארין אלהרר: אדוני שר, אני רוצה להודות לך.

קארין אלהרר: מדובר בהצלה של ילדים שנמצאים במצב של חיים ומוות.

קארין אלהרר: אני רוצה להצטרף ולחדד.

קארין אלהרר: אנחנו לא יודעים מה תהיה ההחלטה של ועדת סל תרופות.

קארין אלהרר: יותר מכך, אדוני, אנחנו גם יודעים שוועדת סל תרופות מאוד מוגבלת בתקציב.

קארין אלהרר: בסוף, אנחנו גם מבינים שוועדת סל תרופות לא תחלק את כל התקציב שלה רק לתרופה הזאת.

קארין אלהרר: לכן, אני רוצה להבין.

קארין אלהרר: האם מהדברים שלך אנחנו יכולים לשמוע מנגינה מאוד ברורה של מחויבות כלפי כל הילדים, גם לאחר ועדת סל תרופות?

משה גפני: התשובה של השר לא, התשובה שלי שכנראה כן.

משה גפני: הוא לא יכול להגיד.

יעקב ליצמן: אני אסביר.

<אורן כץ: אני אבא של שתי בנות שחולות במחלה.

<אורן כץ: קודם כל, מבחינתנו עשינו צעד אדיר.

<אורן כץ: אנחנו מודים לך, זה צעד אדיר.

<אורן כץ: באמת ריגשת אותנו.

<אורן כץ: עם כל החשש אנחנו חייבים להבין מה קורה עם שאר הילדים.

יעקב ליצמן: אני אסביר.

<אורן כץ: אנחנו יודעים ונפגשנו גם פה בוועדה.

<אורן כץ: אמרתם שלא יהיה פה שיקול כלכלי.

<אורן כץ: השר כחלון אמר שיש גיבוי כלכלי לנושא.

משה גפני: בסדר, איפה הוא אמר את זה?

יואב קיש: הוא אמר את זה.

<אורן כץ: אנחנו לא רוצים להגיע למצב שזה יגיע לוועדת הסל ושם זה ייפול על נושא כלכלי.

מיקי רוזנטל: אפילו אני אומר לך היום תודה.

משה גפני: הבטחנו שלא נעזוב את הילדים.

משה גפני: השר ליצמן, בבקשה.

יעקב ליצמן: אני רוצה לדבר אליך.

יעקב ליצמן: היית אצלי לפני חודשיים.

<אורן כץ: הייתי מספר פעמים, נכון.

יעקב ליצמן: שמעת ממני כבר אז שאני לא אפקיר אתכם.

<אורן כץ: נכון, אתה צודק במאה אחוז.

יעקב ליצמן: אמרתי לכם שאני אסדר דברים.

יעקב ליצמן: אני לא יכול לפרט לכם את כל מה שאני עושה.

יעקב ליצמן: יש הרבה בעיות משפטיות ועוד דברים.

יעקב ליצמן: אל תמשכו אותי עד הסוף, תעשו לי טובה.

יעקב ליצמן: מצאתי לנכון, היות והמצב הזה היה בנפשכם.

יעקב ליצמן: ראיתי את זה בדיון.

יעקב ליצמן: אני לא מדבר על ההורים, לגבי ההורים אני יודע, נפגשתי איתם עם הילדים.

יעקב ליצמן: הם באו אלי לבית כנסת בשש בבוקר עם המיטה של הילד החולה.

יעקב ליצמן: אני לא מדבר על זה.

יעקב ליצמן: אתם ידעתם מרגע הראשון שבעיקרון אתם תקבלו את זה.

יעקב ליצמן: כך או כך, לא משנה.

יעקב ליצמן: אמרתי לכם שאני אעבוד.

יעקב ליצמן: אגב, היתה לי בכלל תכנית אחרת לגמרי, לא משנה.

יעקב ליצמן: בסוף אני אגיד גם משהו לגבי ה-20 מיליארד.

יעקב ליצמן: הנושא הזה זה בסל.

יעקב ליצמן: אני לא רוצה לגעת בסל.

יעקב ליצמן: אתם לא יודעים מה לגעת בסל.

יעקב ליצמן: יושבים שם 18 איש מכובדים, רופאים מכובדים, אנשי ציבור.

יעקב ליצמן: תנו להם לעבוד.

יעקב ליצמן: הם עושים עבודתם נאמנה.

יעקב ליצמן: זה קשה, כי הם צריכים להחליט על 460 מיליון שקלים לתרופות מתוך 2 מיליארד שקל בקשות.

יעקב ליצמן: הם עובדים על זה ממש מצוין.

יעקב ליצמן: מה שכן, הם דירגו כבר את התרופה.

יעקב ליצמן: הם אמרו שזה 9א, שזה בין הכי הגבוהים.

יעקב ליצמן: אני לא רוצה להיכנס מה יהיה בוועדה, הם יחליטו בסוף.

יעקב ליצמן: אמרתי לכם ואני חוזר ואומר.

יעקב ליצמן: השארנו סוג 1 ואם תהיה בעיה, תפנו, תדברו.

יעקב ליצמן: אם אנחנו נבדוק שבאמת זאת בעיה, אנחנו נחפש פתרון.

יעקב ליצמן: לכן אתם מאלצים אותי לדבר יותר מידי ואני לא רוצה.

יעקב ליצמן: לגבי ה-20 מיליארד שקלים.

יעקב ליצמן: אני אחזור על מה שאמרתי בישיבת ממשלה לראש הממשלה ולשר האוצר.

יעקב ליצמן: אז זה היה 17 מיליארד לא ידעתי שזה 20 מיליארד.

יעקב ליצמן: אמרתי שמתוך 17 מיליארד שקלים, אנחנו צריכים לתת חצי.

יעקב ליצמן: נקבתי בסכום של 8.5 לתת לחינוך, רווחה ובריאות.

יעקב ליצמן: לא למיסים, לא להוריד גירעונות.

יעקב ליצמן: אומרים לי שיש בעיה כי בחוק כתוב 2.9% גירעון ואי-אפשר.

יואב קיש: אפשר לשנות את החוק.

יעקב ליצמן: אמרתי שישנו את החוק.

יעקב ליצמן: תיראו כמה חוקים משנים פה בן לילה.

יעקב ליצמן: 2% זה 8 מיליארד שקלים.

יעקב ליצמן: אמרו לי שהדירוג העולמי ייפגע.

יעקב ליצמן: אמרתי אז מה?

יעקב ליצמן: הדירוג העולמי זה היום אל"ף פלוס, פלוס, פלוס, פלוס, אז שיורידו שני פלוסים, מה יקרה?

יעקב ליצמן: אנחנו נסביר לעולם שיש לנו 20 מיליארד שקל פלוס ממיסים והם יבינו.

יעקב ליצמן: אני חייב לגיד לך ששר האוצר בשיחה אמר לי שעל אחד הוא מסכים.

יעקב ליצמן: ראש הממשלה אמר שהוא יכריע בנושא הזה.

יעקב ליצמן: הנושא הזה פתוח.

יעקב ליצמן: היות ובממשלה הולך להיות דיון על הרזרבות ועל כל הדברים האלה אני הולך לדבר.

יעקב ליצמן: אגב, באותו דיון טענתי גם שאני לא מבין מה זה רזרבות בכלל.

יעקב ליצמן: למה?

יעקב ליצמן: מה זה רזרבה?

יעקב ליצמן: כשצריך כסף - - -

מיקי רוזנטל: אתה היית פעם יושב ראש ועדת הכספים.

יעקב ליצמן: כן.

יעקב ליצמן: למשל, הגדר, בשביל זה צריך רזרבה אבל לגדר עושים "פלט" ולא עושים רזרבה.

משה גפני: אדוני השר, אני מודה לך על הדבר הזה.

משה גפני: אני חושב שזאת בשורה גדולה.

משה גפני: ראיתי גם בישיבה הקודמת את ההורים.

משה גפני: זה המקום הנכון יותר.

משה גפני: אני חושב שעשית נכון בעצם העובדה שבאת לומר את הבשורה הזאת כאן.

משה גפני: גם מבחינתך וגם מבחינתנו.

משה גפני: אנחנו מודים לך.

משה גפני: תודה רבה, הישיבה נעולה.